Vipo

Vipo er en norsk bedrift for produksjon av plastprodukter for oljeindustrien og forsvaret. Bedriften har sitt hovedkontor i Krokstadelva, Drammen, hvor den er hjørnestensbedrift. Selskapet ble etablert 22. oktober 1896, under navnet Den Norske Galosche & Gummivarefabrikk, og er Norges eldste gummifabrikk. Etter hvert som produksjonen av kalosjer avtok byttet også fabrikken navn i 1952 til Mjøndalen Gummivarefabrikk. Navnebyttet førte til at fabrikken utvidet tilbudet og ble kjent for sin materialekspertise fremfor produktene som produseres. I 1971 ble navnet nok en gang endret, denne gangen til Viking Mjøndalen. Fabrikken begynte på denne tiden å produsere gummistøvler, dekk, slanger m.m på det internasjonale markedet.  I 1994 ble barikken kjøpt opp av Trelleborg, i denne forbindelse ble navnet endret til Trelleborg-Viking. I 2009 gikk fabrikken under navnet Trelleborg Offshore Norway, og var en del av en global forretningsgruppe, med søsterselskaper som opererte fra Storbritannia og USA under merkevaren Trelleborg Offshore.  

Sommeren 2021 ble Trelleborg Offshore Norway i Krokstadelva, Drammen solgt og endte med og få nye norske eiere. 1. juni 2021 byttet selskapet navn til Vipo AS, der «Vi» i navnet er en forkortelse av det tidligere navnet til fabrikken som var Viking Mjøndalen, «po» er en forkortelse for polymer.

Bildegalleri

Litteratur 

 Bent Ek: Kalosjen 100 år : Norges eldste gummivarefabrikk 1896-1996, Elektronisk reproduksjon, Nasjonalbiblioteket Digital 2017

Referanser

Eksterne lenker   
 

Norske industriselskaper
Næringsliv i Drammen
Etableringer i 1986